


[image: Integrált Jogalkotási Rendszer]Fácánkert Község Önkormányzata Képviselő-testületének .../.... (...) önkormányzati rendelete
a szociális igazgatás és a szociális ellátások helyi szabályozásáról szóló2/2015. (II.27.) önkormányzati rendelet módosításáról
[1] A szabályozás célja a tűzifa támogatás helyi szabályainak harmonizációja az önkormányzatokért felelős miniszter általa Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont szerinti megállapított a települési önkormányzatok szociális célú tüzelőanyag vásárlásához kapcsolódó támogatására kiírt pályázatban foglalt előírásokkal.
[2] Fácánkert Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) g) pontjában kapott felhatalmazás alapján, Magyarország Alaptörvénye 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:
1. §
(1) A szociális igazgatás és szociális ellátások helyi szabályozásáról szóló 2/2015.(II.27.) önkormányzati rendelet (a továbbiakban: Rendelet) 18. § (3) bekezdése a következő c)–g) ponttal egészül ki:
(A szociális rászorultság megállapítása során előnyt élvez)
„c)	a rendszeres gyermekvédelmi kedvezményben részesülő családok,
d)	az egyszülős háztartások,
e)	az a család, ahol rokkantsági ellátásban részesülő személy él,
f)	a 65 év feletti, egyedül élő nyugdíjas, akiknek a nyugdíja nem éri el a 150. 000,-Ft-ot és
g)	a 3 vagy több gyermeket nevelő családok”
(2) A Rendelet 18. § (6) bekezdése helyébe a következő rendelkezés lép:
„(6) A támogatás iránti kérelem november 15. és január 15. között nyújtható be a Tolnai Közös Önkormányzati Hivatal Fácánkerti Kirendeltségén e rendelet 2. melléklete szerinti nyomtatványon.”
(3) A Rendelet 18. §-a a következő (8)–(10) bekezdéssel egészül ki:
„(8) A tűzifa átvételét a jogosult e rendelet 3. melléklete szerinti átvételi elismervény aláírásával igazolja.
(9) A tűzifa támogatásban részesülő személy a tűzifát nem értékesítheti, nem adhatja át másnak.
(10) A jogosulatlanul és rosszhiszeműen igénybe vett tűzifa támogatást - az Szt. 17. § (1)-(6) bekezdése alapján – meg kell téríteni. A visszatérítés megállapításánál figyelembe veendő költségek: 23. 000,-Ft/ erdei m3+Áfa és a szállítási költség összege.”
2. §
(1) A Rendelet az 1. melléklet szerinti 2. melléklettel egészül ki.
(2) A Rendelet a 2. melléklet szerinti 3. melléklettel egészül ki.
3. §
	Az iromány az Integrált Jogalkotási Rendszerben készült.

Ez a rendelet 2026. november 15-én lép hatályba.

1. melléklet az .../... . (... . ... .) önkormányzati rendelethez
„2. melléklet a 2/2015.(II.27.) önkormányzati rendelethez



(A melléklet szövegét a(z) 2.melléklet_szoc.pdf elnevezésű fájl tartalmazza.)”

2. melléklet az .../... . (... . ... .) önkormányzati rendelethez
„3. melléklet a 2/2015.(II.27.) önkormányzati rendelethez



(A melléklet szövegét a(z) 3. melléklet_szoc.pdf elnevezésű fájl tartalmazza.)”

Általános indokolás
A Rendelet módosítását az önkormányzatokért felelős miniszter szociális tüzelőanyag vásárláshoz kapcsolódó támogatásra kiírt pályázatban meghatározott feltételek teljesítése. A pályázat benyújtásának feltétele, hogy az önkormányzat rendeletben szabályozza a szociális rászorultság és a 2026. évi igénylés részletes feltételeit – a jogosultak részére támogatást megállapító önkormányzati döntés és a kiosztás előtt (legkésőbb 2027. február 15-ig) hatályba lépő – rendeletben, a pályázati kiírás 6. pontjában meghatározott tartalommal. Az önkormányzati rendelet megalkotásának elmaradása a támogatással való elszámolás jogszerűtlen felhasználásának megállapítását és a támogatás egészének, egy részének visszavonását eredményezheti. A pályázati kiírás 13. pontja szerint az elszámolásban a szociális rászorultság és a 2026. évi igénylés részletes feltételeit tartalmazó önkormányzati rendelet számát fel kell tüntetni.
Részletes indokolás
Az 1–3. §-hoz 
1.§
A támogatási igény elbírálásakor előnyt élvezők körének kiszélesítéséről rendelkezik.  A módosítás a kérelem benyújtására meghatározott időtartamot pályázati kiírásban szereplő határidőkhöz igazítja. Kiegészítő rendelkezéseket vezet be a támogatás átvételére, továbbadásának tilalmára és a jogosulatlan támogatás igénybevétele esetén alkalmazandó támogatás visszatérítési kötelezettségre.
2.§
A Rendelet-módosítás, a jogalkalmazást megkönnyítve, a támogatás igénybevételéhez, elszámolásához formanyomtatványokat vezet be.
3.§
A módosulórendelkezések hatálybalépésének időpontját határozza meg.

